Diari Oficial de la Generalitat Valenciana


Sumari del DOGV 4358, del 16-10-2002 (2002/10941)

Informació pública de la convocatòria de l'oposició lliure per a cobrir una plaça de tècnic mitjà d'arxiu.
----------------------------------------------------------------------------------------------------------

### Dades del document

Número de DOGV
:   4358

Data del DOGV
:   16-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10357


Data del document
:   09-09-2002

Organisme emissor
:   Ajuntament d'Elx

Tipus de document
:   Resolució

Descriptors 

:   * Elx
    * concurs administratiu
    * professió de la informació
    * administració local

Informació pública de la convocatòria de l'oposició lliure per a cobrir una plaça de tècnic mitjà d'arxiu. [2002/10451]
  
En compliment de l'acord adoptat per la Comissió municipal de Govern de data 28 de juny de 2002, es publica la convocatòria de l'oposició lliure per cobrir amb personal funcionari de carrera una plaça de tècnic mitjà d'arxiu, segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició lliure, d'una plaça de tècnic mitjà d'arxiu, pertanyent a l'Oferta Pública d'Ocupació de l'any 2002. Esta plaça està enquadrada en l'escala d'Administració Especial, subescala A) Tècnics, classe b) Tècnics mitjans, dotada amb el sou corresponent al grup B, dues pagues extraordinàries, triennis i altres emoluments que pertoquen segons la legislació vigent i els acords municipals.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació i se n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1.1 En funció de la nacionaltitat podran participar en les proves:
  
a) Els espanyols.
  
b) Els nacionals d'un Estat membre de la Unió Europea o nacionals d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida al Tractat Constitutiu de la Comunitat Europea.
  
També hi podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'esta edat que visquen a les seues expenses.
  
Este darrer benefici serà igualment d'aplicació a familiars de nacionals d'altres Estats, quan així estiga previst als tractats internacionals celebrats per la Comunitat Europea i ratificats per Espanya.
  
2.1.2. Tenir complerts els 18 anys d'edat.
  
2.1.3. Tenir el títol de Diplomat universitari en Arxivística, Biblioteconomia, Documentació o equivalent, o llicènciat en Filosofia i Lletres, Geografia i Història o Història, o complir les condicions requerides per obtenir-lo, a la data en què acabe el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
Els aspirants estrangers, no haver estat objecte de sanció disciplinària o condemna penal que impedesca, a l'Estat d'on són, l'accés a la funció pública.
  
2.1.6. No haver estat separat, mitjançant expedient disciplinari, del servici de cap de les Administracions públiques.
  
2.2. Estrangers. Acreditació de la nacionalitat i relació de parentiu.
  
En el moment de presentació de las sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, i escau, el fet de viure a expenses o estar a càrrec del nacional d'un Estat membre de la Unió Europea amb el qual es tinga este vincle
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
3. Instàncies.
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'esta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En este cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 14,50 euros en concepte de taxes per drets d'examen.
  
Estes taxes es faran efectives, directament o mitjançant transferència, al compte denominat ?Taxa inscripció proves selecció- de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent:
  
2090 0006 14 3217491603
  
Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
A fi d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a la finalització del termini d'admissió de sol·licitud, mitjançant instància a què acompanyarà llavors l'esmentada certificació.
  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants.
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista defintiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de D.N.I.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la Corporació o membre d'esta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- Un tècnic de l'àrea sociocultural.
  
- Un representant del Servici de Recursos Humans.
  
- El senyor arxiver-bibliotecari.
  
- Un tècnic mitjà d'arxiu.
  
- Un funcionari de carrera, a proposta de la representació sindica.
  
Secretari:
  
- El de la Corporació o funcionari en qui delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'este no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen fet tasques de preparació d'aspirants a proves selectives d'accés a l'administració Pública.
  
- Els qui es troben inclosos en algun dels supòsits a quès es refereix l'article 28.2 de la Llei 30/92.
  
Així mateix, els aspirants podran recusar-los en la forma prevista a l'article 21 de l'esmentada Llei.
  
5.7. De l'absència del president.
  
Si un cop constituït el Tribunal i iniciada la sessió se n'absentàs el president, este haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Començ i desenvolupament de les proves.
  
6.1. Actuació dels aspirants.
  
L'orde d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra ?G?.
  
L'aspirant acudirà a les proves provist del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a estes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan estes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes abans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'este, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats estos terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 150 preguntes amb 4 opcions de resposta cadascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II).
  
Seran penalitzades les respostes errònies.
  
Ultra això, el qüestionari podrà contenir preguntes de reserves, a les quals els aspirants hauran de respondre perquè siguen valorades, en substitució de les que, eventualment, el Tribunal declaràs invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, part de Matèria Específica. Queda exclosa la part de Cultura Organitzativa.
  
Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).
  
7.1.4. Quart. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del Tribunal qualificaran els exercicis eliminatoris amb puntuació de 0 a 10 punts els tres primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori, no eliminatori i qualificable de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'orde de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cadascun dels exercicis, cosa que s'aplicarà successivament en l'orde en què hagen estat realitzats. Si persistís l'empat, es dirimirà, atesos els cognoms dels aspirants afectats, per aplicació de l'orde alfabètic, que s'iniciarà per la lletra «G», determinada en el sorteig dut a terme quan esqueia (BOP 07/02/2002).
  
9. Relació d'aprovats, presentació de documents i nomenament
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per orde de puntuació. Estos no podran ultrapassar el nombre de places convocades. El Tribunal elevarà l'esmentada relació a la Presidència de la Corporació perquè formule la corresponent proposta de nomenament. Remetrà alhora a esta autoritat l'acta de l'última sessió on hauran de figurar, per orde de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'este Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
Els aspirants estrangers aportaran documentació acreditativa de l'edat i de la identitat que tenen en fotocòpia acompanyada de l'original per a la seua compulsa.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa), del títol de Diplomat Universitari en Arxivística, Biblioteconomia, Documentació o equivalent, o llicencita en Filosofia i Lletres, Geografia i Història, o equivalent. Si estos documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Este sotmetrà l'aspirant a totes les proves de determinació que considere convenients.
  
9.2.4. Certidicat de no trobar-se inhabilitat penalment per a l'exercici de funcions públiques.
  
Els estrangers, document acreditatiu de no haver estat objecte de sanció disciplinària o condemna penal que impedesca, a l'Estat d'on són, l'accés a la funció pública.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Minusvàlids.
  
9.3.1. Els aspirants amb minusvalideses, ultra presentar la documentació relacionada al punt 9.2, acreditaran els requisits de trobar-se afectats per discapacitat de grau igual o superior al 33%, compatible amb les funcions pròpies de la plaça, mitjançant certificació expedida pel Centre Base d'Orientació, Diagnòstic i Tractament de la Conselleria de Benestar Social, o d'un altre organisme amb igual competència en la matèria.
  
9.4. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Hauran de presentar certificació del Ministeri, Corporació local o organisme de què depenguen, on acreditaran llur condició i totes les circumstàncies que consten en l'expedient personal.
  
9.5. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser contractats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per estes causes no siguen ocupades.
  
9.6. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.7. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon orde de l'oposició en tot allò no previst en estes bases.
  
11. Facultat de l'alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria.
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal, a partir de llur publicació, els aspirants podran presentar:
  
- Durant el termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.
  
- Durant el termini d'un mes, recurs d'alçada, que serà resolt pel president de la Corporació.
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de l'oposició per a cobrir en propietat una plaça de tècnic mitjà d'arxiu
  
Grup I. Matèria comuna
  
Tema 1. L'Estat. Concepte. Elements. Formes d'estat. La divisió de poders. Relacions entre els poders de l'Estat.
  
Tema 2. La Constitució espanyola de 1978. Principis generals. Drets i deures fonamentals dels espanyols.
  
Tema 3. L'organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
Tema 4. Sotmetiment de l'administració a la Llei i al Dret. Fonts del Dret Públic. La llei: les seues classes.
  
Tema 5. L'acte administratiu. Concepte. Elements.
  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. la responsabilitat de l'administració Pública.
  
Tema 11. El municipi. El terme municipal. Organització municipal. Competències.
  
Tema 12. Hisendes locals: classificació dels ingressos. Ordenances fiscals.
  
Grup II. Matèria específica
  
Tema 1. El patrimoni documental: definició i règim jurídic. Evolució històrica de la normativa sobre arxius.
  
Tema 2. L'arxiu: concepte i classes. Evolució. Funcions. L'arxiu municipal.
  
Tema 3. L'administració espanyola dels arxius. El sistema arxivístic espanyol.
  
Tema 4. L'Arxiu històric municipal d'Elx. Organització. Sèries. Elements descriptius.
  
Tema 5. Arxius administratius: arxius d'oficina. Concepte. Funcions. Tractament documental. Instruments de control. Productors i archivers.
  
Tema 6. Arxius administratius: arxius intermedis. Concepte. Funcions. Tractament documental. Instruments de control.
  
Tema 7. Arxius administratius: arxius centrals. Concepte. Funcions. Tractament documental. Instruments de control.
  
Tema 8. Arxius històrics. Concepte. Funcions. Tractament documental. Instruments de control.
  
Tema 9. El document. Concepte. Elements per a la seua caracterització. Classes. Valors.
  
Tema 10. L'expedient. Concepte. Elements per a la seua caracterització.
  
Tema 11. Tipologia documental municipal.
  
Tema 12. Les agrupacions documentals o les categories arxivístiques: fons, seccions, sèries, unitats documentals.
  
Tema 13. La gènesi documental: diferents fases o edats del document.
  
Tema 14. Ingrés de documents. Instruments de control.
  
Tema 15. La classificació. Sistemes de classificació.
  
Tema 16. L'ordenació. Tipus. La instal·lació als dipòsits.
  
Tema 17. La selecció documental. L'expurgació. Procediments en instruments de control.
  
Tema 18. La normalització en la descripció arxivística: normes ISAD (G) i ISSAR (CPF).
  
Tema 19. Instruments de descripció: la guia: tipus. L'inventari.
  
Tema 20. Instruments de descripció: els catàlegs.
  
Tema 21. Els llenguatges documentals. Índexs i tesaurus.
  
Tema 22. L'accés als arxius espanyols.
  
Tema 23. El servici de l'arxiu a l'administració i al ciutadà. Instruments de control: informatització d'estos.
  
Tema 24. La reprografia: sistemes. La digitalització i la seua aplicació a l'arxiu.
  
Tema 25. El document informàtic i la seguretat jurídica: repercussió en l'arxiu.
  
Tema 26. L'edifici de l'arxiu com a centre de conservació. El dipòsit. Instal·lacions i mobiliari. Àrees de treball i zones obertes al públic.
  
Tema 27. Causes de l'alteració dels documents. Mesures de prevenció i correcció d'agents degradants mediambientals. Sistemes de restauració. Sistemes de detecció i extinció de foc.
  
Tema 28. Tractament i conservació de documents audiovisuals.
  
Tema 29. Tractament i conservació de documents electrònics.
  
Tema 30. Reproducció de documents. Tècniques i funcions arxivístiques.
  
Tema 31. Planificació de servicis arxivístics. Avaluació dels processos i servicis arxivístics.
  
Tema 32. La gestió de qualitat als arxius.
  
Tema 33. Arxius i internet.
  
Tema 34. Elx durant la baixa edat mitjana, l'edat moderna i contemporània. Fonts i bibliografia.
  
Tema 35. Evolució històrica de la ciutat d'Elx. Fonst i bibliografia. Evolució històrica del reg il·licità. Fonts i bibliografia.
  
Tema 36. Principals manifestacions artístiques il·licitanes: la Festa. Fonts i bibliografia.
  
Tema 37. L'administració local a Elx durant l'època foral; l'Antic Règim i l'administracio local a Elx a partir de 1812. Fons i bibliografia.
  
Tema 38. L'administració senyorial a Elx. Fonts i bibliografia.
  
Tema 39. La secció històrica de protocols notarials d'Elx.
  
Tema 40. Els arxius parroquials d'Elx. Fonts i bibliografia. Els ordes religioses a Elx. Fonts i bibliografia.
  
Tema 41. Documentació elxana en arxius espanyols.
  
Tema 42. La planificació i avaluació d'unitats i/o projectes.
  
Cultura organitzativa
  
Tema 43. Salut laboral I: Llei 31/1995 de 8 de novembre, Llei de Prevenció de riscs laborals. RD 39/1997 de 17 de gener, Reglament dels servicis de prevenció.
  
Tema 44. Salut laboral II: Condicions de seguretat de caràcter general. Riscs específics vinculats a les funcions administratives i prevenció d'estos.
  
Tema 45. Cultura participativa.
  
Tema 46. L'atenció al ciutadà.
  
Tema 47. La qualitat als servicis públics.
  
Tema 48. Motivació i treball en equip.
  
ANNEX II
  
Funcions essencials del lloc de tècnic mitjà d'arxiu
  
1. Gestionar el patrimoni documental dels arxius municipals analitzant, catalogant i classificant el conjunt de documents, confeccionant guies, inventaris i catàlegs, així com planificar i executar accions tendents a la recuperació de la documentació local.
  
2. Distribuir expedients i documents, portant a terme treballs de registre i ordenació, expurgació, recomptes i estadístiques, així com controlar la transferència de fons bibliogràfics i préstecs, participant en el disseny dels diferents servicis i espais bibliotecaris.
  
3. Participar en el disseny de normes i ús de gestió del patrimoni documental, així com en programes de divulgació i promoció, desnvolupant treballs d'informació i assessorament en matèria competencial i proposant mesures per a la preservació i restauració de documents.